|  |  |  |
| --- | --- | --- |
| vm logo.jpg |  |  |

**2024. évi Nyílt Csongrád-Csanád Vármegyei Egyéni Sakkbajnokság**

**Versenykiírás**

**A verseny célja:** FIDE-értékszám szerző versenysakkozási lehetőség biztosítása Csongrád-Csanád Vármegyében. A sakk népszerűsítése és a sakkbaráti kapcsolatok ápolása mellett a figyelem felkeltése a ***2024. szeptemberében Budapesten megrendezésre kerülő 45. Sakkolimpiára.***

**A verseny résztvevői:** Felnőtt és utánpótlás korú versenyző vagy amatőr sakkozó az alábbiak szerint:

**„A” csoport:** a verseny kezdetekor 2024. évre érvényes versenyengedéllyel rendelkező magyar sakkozók, valamint ’HPL’-lel rendelkező, vagy annak 8000Ft-os díját -érvényesség 1év- befizető külföldi sakkozók jelentkezhetnek (versenyző)

**„B” csoport:** bárki, versenyengedély nem kötelező (amatőr)

**Főszervező:** Csongrád-Csanád Vármegyei Sakkszövetség

**Társszervezők:** ÓNTE Ópusztaszeri Nemzeti Történeti Emlékpark Közhasznú Nonprofit Kft.

VÍZCSÖPPEK Duna-régió Szövetség

**Védnök:** Farkas Sándor országgyűlési képviselő, az Agrárminisztérium parlamenti államtitkára, miniszterhelyettes.

**A verseny főbírója:** Nagy Noémi, NA (752630)

**A verseny igazgatója**: Restás Péter, Csongrád-Csanád Vármegyei Sakkszövetség elnöke

**Időpont: „A” csoportban: 2024. május 17-20.** (péntek-hétfő)

**„B” csoportban: 2024. május 19.** (vasárnap)

**Helyszín:** Ópusztaszeri Nemzeti Történeti Emlékpark 6767 Ópusztaszer, Szoborkert 68.

Ingyenes parkolási lehetőség. VOLÁN busszal is megközelíthető: https://menetrendek.hu/

**„A” csoportban:** Trogmayer Ottó konferenciaterem (max 80 fő)

**„B” csoportban:** Körtvély-tó partja (a bőgőshajó felőli oldalán), eső esetén pedig ez a csoport is a konferenciaterem területén fog versenyezni. (max 30 fő)

**Lebonyolítás és játékidő: A csoportban:** A lebonyolítás a FIDE játékszabályai alapján történik.

7 forduló, 90' + 30" bónusz játékidővel. Svájci rendszerben, egy csoportban.

**B csoportban:** A lebonyolítás a FIDE rapid játékszabályai alapján történik 25-25’ játékidővel.

**Nevezési díj: 2024. április 15-ig kedvezményes ár:**

**A csoportban: 8.000,-Ft,** amely tartalmazza a FIDE verseny rendezési költségeit valamint a szombati, vasárnapi és hétfői napokra a meleg ebédet. (FIDE verseny nevezési díja ebéd nélkül **5.000,-Ft**)

**B csoportban: 4.000,-Ft,** amely tartalmazza a verseny rendezési költségeit valamint a meleg ebédet. (nevezési díj ebéd nélkül **3.000,-Ft**)

**2024. április 16-május 14. között +2.000,-Ft nevezési felár.**

**Meleg ebéd a játékosok részére (nevezési díj tartalmazza):**

05.18. Szeri aprópecsenye, savanyúság, kenyér, Limonádé

05.19. Rántott szelet, zöldséges rizs, savanyúság, Limonádé

05.20. Pásztortarhonya, savanyúság, kenyér, Üdítő

**Kísérők részére a menü ára: 2200Ft. A feltüntetett ár az ÁFÁ-t tartalmazza!**

**(Ételérzékenységgel kapcsolatban keressenek bizalommal!)**

***A nevezési díjat átutalással lehet befizetni* a Csongrád-Csanád Vármegyei Sakkszövetség Raiffeisen Banknál vezetett 12067204-01875457-00100004 számlaszámra**.

**Online nevezés:** Puskásné Dr. Kisbodri Cecília, cscsmssz@gmail.com, 0670/778-5824

**2024. május 14. (kedd) éjfélig**. Kérjük megadni az alábbi adatokat: játékos neve, FIDE azonosítószáma (ha van), születési évszám és számlázási adatok. A nevezéseket visszaigazoljuk. Helyszíni nevezésre nem lesz lehetőség. A nevezési határidő után jelentkezők várólistára kerülnek, a versenyigazgató dönt, az esetleges lemondások függvényében.

**Helyezések eldöntése:** A helyezések sorrendjét a mérkőzéseken elért játszmapontok összege határozza meg.

Holtverseny eldöntése: Holtverseny esetén a Buchholz-pontszám, az egymás elleni eredmény és a Progresszív pontszám dönt, ebben a sorrendben.

**Díjazás:**

**A csoportban:** Az I–VI. helyezett pénzdíjazásban részesül (nettó).

I.hely 100.000,-Ft; II.hely 60.000,-Ft; III.hely 40.000,-Ft; IV.hely 30.000,-Ft; V.hely 20.000Ft; VI.hely 10.000,-Ft.

Az I. helyezett serleget is nyer.

Az I-III. helyezett Flamann Ildikó népi fazekas által készített kerámia érmet kap.

A díjak adókötelesek, átvételükhöz adószám kell!

Különdíjak kategóriánként 5 fő indulása esetén: (a nem díjazottak közül)

Legjobb 18 éven aluli I-III. hely érem, oklevél (2006.01.01. utáni)

Legjobb 14 éven aluli I-III. hely érem, oklevél (2010.01.01. utáni)

Legjobb 10 éven aluli I-III. hely érem, oklevél (2014.01.01. utáni)

Legjobb nő: I-III. hely érem, oklevél

Legjobb Csongrád-Csanád Vármegyei játékos I-III. hely érem, oklevél

Legjobb senior I-III. hely érem, oklevél (1964.01.01. előtti) Az I-II. helyezett részére a XXIII. Magyar Senior Egyéni Bajnokságon (Ajka 2024.06.24-30.) való indulás esetén a nevezési díjat a Csongrád-Csanád Vármegyei Sakkszövetség fizeti meg.

**B csoportban:** I-III. helyezett Flamann Ildikó népi fazekas által készített kerámia érmet kap.

Az I. helyezett serleget is nyer.

I-VI. helyezett oklevelet és tárgyjutalmat kap.

Különdíjak kategóriánként 5 fő indulása esetén: (a nem díjazottak közül)

Legjobb 18 éven aluli I-III. hely érem, oklevél (2006.01.01. utáni)

Legjobb 14 éven aluli I-III. hely érem, oklevél (2010.01.01. utáni)

Legjobb 10 éven aluli I-III. hely érem, oklevél (2014.01.01. utáni)

Legjobb senior I-III. hely érem, oklevél (1964.01.01. előtti)

**Program:**

**„A” csoportban:** Helyszíni regisztráció május 17-én, pénteken 13-13.55 óráig; megnyitó és a Feszty-körkép közös megtekintése 14.00 óra.

A fordulók kezdési időpontjai:

**I. forduló** május 17-én, pénteken 14.45 órakor**; II.-III. forduló** május 18-án, szombaton 10.00 órakor és 14.30 órakor; **IV.-V. forduló** május 19-én, vasárnap 10.00 órakor és 14.30 órakor; **VI. forduló** május 20-án, hétfőn 9.30 órakor; **VII. forduló** május 20-án, 14 órakor.

Megengedett késési idő 30 perc.

Eredményhirdetés: az utolsó forduló befejezése után (kb. 18.00 órakor)

**„B” csoportban:** Helyszíni regisztráció május 19-én, vasárnap 9-9.45 óráig; megnyitó 10.00 óra utána 7 forduló folyamatosan, fordulók közötti 10 perces szünetekkel és kb 30. perces ebédszünettel. Feszty-körkép közös megtekintése május 17-én, pénteken 14.00 óra az „A” csoporttal együtt!

Eredményhirdetés: az utolsó forduló befejezése után (kb. 17.00 órakor)

A Park területén elhelyezkedő Gőzös Büfében és Szeri pékségben is biztosítjuk az étkezési lehetőséget.

Szállás megoldása jelentkezőkre hárul: Szeri Kemping, Apartman (<https://www.szericsarda.hu/>); Baks Krónikás Park Fogadó (https://kronikaspark.hu/)

**A verseny digitális megjelenése:**

https://www.facebook.com**/** Csongrád-Csanád Vármegyei Sakkszövetség

csongradcsanadsakk.hu

opusztaszer.hu

A verseny ideje alatt a versenyzőknek és kísérőinek az Ópusztaszeri Nemzeti Történeti Emlékparkba ingyenes belépést biztosítunk.

A versenyre nevezettek a nevezési díj befizetésével fénykép és videó felvételek készítéséhez hozzájárulnak. A rendezvény az aktuális járványügyi intézkedéseknek megfelelően kerül lebonyolításra. A programváltoztatás és a versenykiírás változtatásának a jogát (indokolt esetben) fenntartjuk.

**Minden kedves versenyzőnknek eredményes és sportszerű versenyzést kívánunk!**

Szeged, 2024. március 18. Csongrád-Csanád Vármegyei Sakkszövetség